388 
(1903.) 
Olsen midt i Maj 10—15 Par, vistnok ynglende. — At Arten 
dette Aar har lagt Æg et andet Sted i Danmark, er godtgjort; 
men Stedet ønskes ikke nævnet. 
Lestris longicauda. 
En Lille Kjove, ung, skudt ved Vorupør, V. for Thisted, sidst 
i Oktober, gav Hr. M. C. Dam til Museet. 
Lestris pomatorhina. 
Ved Ribe, meddeler Hr. M. Claussen, Lustrupdal, var Mellem- 
kjoven almindelig i Oktober; han havde selv ofte set den- ved 
Stranden, og 5 vare bragte ham dræbte, af dem en fra Romø og 
en fra Fanø. — En ung Hun, skudt ved Kjerteminde i Begyn- 
delsen af November, gav Kunstmaler Johannes Larsen til 
Museet. 
AÅrdea bubulcus. (A. ibis, Bubulcus lucidus.) 
En Kohejre i Vinterdragt blev skudt af Proprietær H. Nør- 
gaard paa Selberggaards Enge ved Bygholms Vejle, i Vester 
Han-Herred, paa Limfjordens Nordkyst, 26de Oktober. Den var 
kommen flyvende fra N. fulgt af en Flok Maager. Stiftsfysikus Dr. 
Heiberg i Viborg fik den til sin Samling og sendte til Museet en 
Beskrivelse, hvorefter Arten var let at kjende. Den blev udstoppet 
af Konservator P. Nielsen i Aarhus, der opgav, at det var en gammel 
Hun. Paa dens Fjer eller Fødder er der ikke det mindste, der 
kunde tyde paa, at den havde været i Fangenskab. Arten er 
ny for Danmark. Dens nærmeste Hjemsted er Andalusien; ellers 
i Syd-Europa viser den sig kun som Gjæst; i England er den set 
en Gang, ellers neppe i Nord-Europa; men over hele Afrika og 
store Dele af Asien er den almindelig og vel kjendt som Kvæg- 
vogter. 
Circus cineraceus. 
En Enghøg, Han, skudt ved Staversø, omtrent 2 Mil N.V. for 
Varde, i August, gav Konserv. Scheel til Museet. 
